**Жасөспірімдер қылмысымен күрес – баршамыздың ортақ міндетіміз.**

 Адам дүниеге келгенінде қылмыскер болып келмейді. Бастапқыда оның мінезінде әдейі қылмыс жасауға алып баратын түйсік қалыптаспайды. Жеке бас сапасы сыртқы жағымсыз факторлармен тек үйлесіміне көмектеседі.

 Өкінішке орай, біз бүгін осы жасөспірімдер қылмысы туралы сөз қозғадық. Қазақстанда қылмыстың алдын алу мен жазалаудың бұлтартпастық қағидасымен қамтамасыз етуге әр түрлі шаралар қолданылады. Мемлекет басы Президентпен де жасөспірім қылмысына жіті назар аударылауда.

 Өз кезінде ұлы педагог А.С. Макаренко айтқанындай: "балалар тәрбиесі- ең негізгі біздің өміріміздің мақсаты. Біздің балалар-біздің еліміздің болашақ азаматтары және әлем азаматтары. Және айта кетсек, біздің балаларымыз-біздің қарттық кезеңіміз. Дұрыс тәрбие беру- бұл біздің бақытты карттығымыз, жаман тәрбие- бұл біздің болашақтағы қайғымыз, біздің көз жасымыз, мемлекет алдындағы және басқа адамдар алдындағы біздің кінәміз"- деген.

 Статистикаға сүйене отырып, ағымдағы жылдың 9 айында Солтүстік Қазақстан облысы бойынша жалпы әр түрлі қылмыс жасағаны үшін 1 257 тұлға сотталғаны анықталса, соның 58-і жасөспірімдік жасында қылмыс жасағандар болды, бұл жалпы есептен 4,6 пайызды құрайды.

 Жасөспірімдер арасындағы қылмысқа барудың басты себебінің бірі болып отбасындағы тұрмыс жайсыздығы, ата-аналары немесе оларды ауыстырушылар жағынан қадағалаусыз қалған, сонымен қатар, олар оқып жүрген мекемелердегі бақылаусыздық негізгі себеп болып табылады.

 Сотталған тұлғалар жалпы санынан 28 тұлға жасөспірімдер жасаған қылмыстар, соның толық емес отбасынан 9 тұлға, бұл жалпы есептен 48,2 пайызды құрайды, отбасынан тыс жерде тәрбиеленген 15,5 пайызды жалпы есептен құрайды.

 Жасөспірімдер жасаған қылмыстардың негізгі бөлігін мүлікке қарсы қылмыстар құрайды. Статистикаға жүгінсек, сотталған жасөспірімдер санынан 18 тұлға бөтен адам мүлігін ұрлағаны үшін, 19 тұлға адам тонау бойынша сотталған.

 Бұл жаста жасөспірімдерде әлі де дүниетаным қалыптаспайды, сондықтан олар айналасындағы адамдар ықпалына тез көндігеді. Өз ортасында таным таппаған, отбасында балаға деген назар сезінбегендіктен, білім беретін мекемеде жасөспірім өзін жеке тұлға ретінде бекінгісі келеді, таным мен қолдау кездестіріп, аулалық топтың беделді мүшесі болуға тырысады. Күннен күнге жасөспірімдерді ойын клубтары да көп тартады, бұл жерлер балалардан ақшаның құйылымын ғана қажет етпей және де оқудан, спорттан шектетеді.

 Осыған қоса атап өту қажет, қылмыс жасаған жасөспірімдердің 19-ы алькогольді мас кезінде және біреуі есірткі қабылдағаннан кейінгі жағдайда жасаған. Жасөспірімдерді алкоголь мен есірткімен айналысуы қылмыс жасау үшін қосымша жағдай жасайды.

 Егер де жасөспірім алкоголь мен есірткі ықпалымен болмаса көптеген қылмыстар тіпті жасалмас еді. Сондықтан, ережеге сәйкес, соттар айыпталушының қылмыс жасағандағы мастық күйін ауырлататын жауапкершілік жағдайымен деп таниды.

 Егер де біз оқу мекемелерін ғылым ордасы ретінде сақтағымыз келсе және жақын болашақта ол жерлерде құқыққорғау органдары үшін қосымша жұмыс тапқымыз келмесе, біздің балаларымыздың мектептегі орнынан басқа айыпталушының орнына отырмасын десек барлық күш қуатымызды бала тәрбиесіне салуымыз қажет.

 Телеканал арналарындағы қатыгездік пен зұлымдық қойылымдарының көрсетіліміндегі ұнаған кейіпкерді пір тұту да балалар, жасөспірімдер мен жастар психологиясының бейімділігімен тығыз байланысты. Сондықтан зұлымдық бар қойылымдар мен бағдарламалардың экран бетіне шығуы жіті зерделенуі керек, сонымен қатар, криминалды топтар мүшелерінің батырлығы, өжеттілігі туралы жалған ұғым қалыптастыратын видеозаттар санын азайту қажет.

 Сөз соңында айтарым, қылмысты бір күнде жою, бір күнде түбіне балта шабу мүмкін емес, сондықтан заңдылық пен құқықтық тәртіп орнату міндетін шешу барша осыған мүдделі органдар мен қоғамның бірлескен тұрақты жұмысы және бірлесіп жасаған жолдарымен ғана шешімі табылады.